Hippomedousa (dcéra Danaa)

Hippomedousa (iné názvy: Hippomedúsa, Hippomedusa; Hippomedousa/iný prepis Hippomedúsa) je v gréckej mytológii dcéra líbyjského kráľa DanaaPacificus Maximus, Hecatelegium, Danaides 2. a jednej z jeho manželiek Hamadryád.Apollodoros, Bibliotheca, 2,1,5.

Podľa antického autora Apollodora z Atén bola Hippomedousa jedna z päťdesiatich dcér líbyjského kráľa Danaa a jeho manželky Hamadryády Foiby, alebo Atlanteie. O dcéry Danaa sa uchádzalo päťdesiat synov jeho brata Aigypta, ktorý vládol v susednom Egypte. Keďže Danaos so svadbou nesúhlasil, Aigyptos mu vypovedal vojnu a porazil ho. Danaos nato ušiel s dcérami do Argu na Poloponéze, ale Aigyptos sa so svojimi synmi za ním vypravil a k svadbe ho prinútil.

Hippomedouse za manžela vybrali Alkménora, syna Aigypta a jeho arabskej manželky. Keď sa potom chystala hromadná svadba, Danaos dcéram prikázal, aby svojich manželov počas svadobnej noci zavraždili. Okrem Hyperméstry, všetky dcéry príkaz otca splnili a bohovia ich za tento hrozný skutok po smrti odsúdili na večný trest nosiť v podsvetí do deravého džbána vodu.

 Referencie a bibliografia 

Kategória:Postavy gréckej mytológie